Kreditelismertetés mérnököknek | Óbudai Egyetem Keleti Károly Gazdasági Kar honlapja
Kreditelismertetés mérnököknek
A mesterképzés sikeres elvégzéséhez szükséges olyan szakmai ismeretek megléte, melyeket a felvételiző korábbi tanulmányai során már elsajátított.
Amennyiben Ön az Óbudai Egyetem informatikai vagy műszaki karain folyó alapképzés után szeretne a mesterképzésre jelentkezni, akkor a mesterképzés bemeneti feltételeként szükséges kreditek elismerésére az alábbi szempontok szerint számíthat:
módszertani alapozó ismeretek: 8 kredit
Itt a hallgatók a Matematika I tárgyat 6 és a Matematika II tárgyat további 6 kredittel beszámíttatva (túl)teljesítik a minimum követelményt.
elméleti-gazdaságtani alapozó ismeretek: 10 kredit
Az alapszakon hallgatott Mikroökonómia tárgyat 3, a Makroökonómia tárgyat további 3 kredittel számoljuk be előkövetelményként, azonban szükség van a Pénzügytan különbözeti tárgy (4 kredit) teljesítésére, amelyre blended learning formában van a 2017/18.as tanév őszi félévében lehetőség. Előadások e-learninges formában, szemináriumok szeptember 30. -án és október 14.-én 9:00-13:00 óra között lesznek.
A tárgyat a Neptun rendszeren keresztül kell GGVPA0QBNE kódon felvenniük.
egységes üzleti alapozó ismeretek: 12 kredit
Az alapszakon hallgatott Vállalatgazdaságtan I és II tárgyat 2-2 kredittel, a Menedzsment alapjai tárgyat 3 kredittel számoljuk be előkövetelményként. Szükség van azonban a Számvitel alapjai tárgy (5 kredit) teljesítésére is, amit különbözeti tárgy keretében tömbösített formában az alábbi időpontokban hallgathatnak:
szeptember 30. 14:00 -18:00
október 7. 14:00 -18:00
november 4. 14:00 -18:00
november 11. 14:00 -18:00
A tárgyat a Neptun rendszeren keresztül kell GVVSA0QBNE kódon felvenniük.
A különbözeti tárgyak elvégzése után a jelentkezők kreditelismerési eljáráson esnek át, melynek keretében a jelentkező előzetesen, még felvételi jelentkezése előtt, vagy már a felvételi eljárás időszakában tájékozódhat arról, hogy eddigi tanulmányai során szerzett ismereteire mekkora mértékben alapozhat. A kreditelismerési eljárás keretében kérheti annak igazolását, hogy az Óbudai Egyetem Keleti Károly Gazdasági Kar vállalkozásfejlesztés mesterképzési szakra történő belépés előfeltételeként meghatározott ismeretekkel rendelkezik.
sikeres záróvizsgával befejezett tanulmányok esetén a teljes leckekönyv vagy az oklevélmelléklet szkennelt vagy papíralapú másolatát,
még nem befejezett tanulmányok esetén a felsőoktatási intézmény által hitelesített elektronikus indexmásolat vagy hitelesített kreditigazolás szkennelt vagy eredeti példányát,
1.	Elektronikusan a info@kgk.uni-obuda.hu címre várjuk a kitöltött és aláírt kérelem szkennelt változatát, az index minden oldalának szkennelt változatával együtt.
2.	Postán a következő címre várjuk a kérelmet és mellékleteit:
Óbudai Egyetem Keleti Károly Gazdasági Kar Kreditelismerési Bizottsága, 1444 Budapest, Pf. 273.